Omaette elamus oli ajakirjanikele korraldatud reis Lõuna- ja Põhja-Korea piirile DMZ-sse ehk Demilitarized Zone´i. See kujutab endast 2 km militaarvaba tsooni mõlemal pool piiri, on Lõuna-Korea teinud turistliku atraktsiooni, kus võib näha näiteks ühte neljast ca 70m maa-all avastatud tunnelist, mis Põhja-Korea poolt 2meetrit laiana on mitme kilomeetri ulatuses õhkimise teel rajatud. Arvatakse, et sellisest tunnelist, mis ei ole Seoulist just kaugele, võib tunni ajaga 10 000 sõdurit läbi joosta. Ning neid tunneleid võib olla veel - Lõuna-Korea küll puurib auke ja otsib tunneleid, kuid seni pole rohkem avastatud. Ka Põhja-Korea on turistidele mõelnud - otse Lõuna-Korea vaateplatvormi juurde on rajatud nn Potjomkini küla, kus ei ela mitte keegi, aeg-ajalt käib mõni koristaja Suure Juhi kuju puhastamas, aga mis binoklitega vaadates peaks turistidele näitama Põhja-Korea head elu.